"Esimene põhjuste ring on seotud usaldusküsimuse tõstatamisega. See peab jõudma hääletamiseni ja minu kandideerimine on ainuvõimalik viis see hääletus läbi viia. Oma kandideerimisega kaitsen ma ka mais valitud juhatuse legitiimsust ning kõiki neid Vabaerakonna liikmeid, kes on oma tööd ausameelselt teinud ega ole loobunud neile erakonna liikmete poolt antud mandaadist ja endale võetud ülesannete täitmisest.

Teiseks ei saa ma nõustuda etteheidetega, mis mulle on tehtud. Jättes kõrvale süüdistused, millel algusest saadik puudus kandepind, piirdun siin vaid nendega, mida lugupeetud vastaskandidaat hr. Kaul Nurm oma motivatsioonikirjas esile tõi. Need on programmi koostamine, erakonna liikmete kaasamine ja rahakasutus."

Loe täispikka postitust Herkeli blogist.